techiaith/cofnodycynulliad_en-cy huggingface dataset:
English: I think the Labour Party could be accused of creative ambiguity in relation to its Brexit policy, but I don't think it could be accused of clarity. No more is that ambiguity on show than in the Labour leadership hustings. Reports from the first hustings held last week in the battle to replace you certainly made for interesting reading. Your skills Minister complained about the cuts to adult education. The finance Secretary described your attempts at reorganising local government as having been, as he put it, flawed and a distraction. And your health Secretary admitted that healthcare could have been better reorganised over the nine years that you've been at the helm. It's difficult to disagree with him when he says more of the same is not enough, but, when Vaughan Gething says that what Wales needs is a leader not a manager, is it the finance Minister or you that he has in mind?
Welsh: Rwy'n credu y gellid cyhuddo'r Blaid Lafur o amwysedd creadigol o ran ei pholisi Brexit, ond nid wyf yn credu y gellid ei chyhuddo o eglurder. Nid yw'r amwysedd hwnnw'n ddim mwy amlwg nag ar lwyfannau etholiad arweinyddiaeth Llafur. Roedd yn ddiddorol iawn darllen adroddiadau o'r llwyfannau etholiadol cyntaf a gynhaliwyd yr wythnos diwethaf yn y frwydr i'ch disodli chi. Achwynodd eich Gweinidog sgiliau am y toriadau i addysg oedolion. Disgrifiodd yr Ysgrifennydd dros gyllid eich ymgais i ad-drefnu llywodraeth leol fel un a oedd, yn ei eiriau ef, yn ddiffygiol ac yn tynnu sylw. A chyfaddefodd eich Ysgrifennydd dros iechyd y gellid bod wedi ad-drefnu gofal iechyd yn well dros y naw mlynedd yr ydych chi wedi bod wrth y llyw. Mae'n anodd anghytuno ag ef pan ddywed nad yw mwy o'r un fath yn ddigon, ond pan fo Vaughan Gething yn dweud mai'r hyn sydd ei angen ar Gymru yw arweinydd nid rheolwr, ai'r Gweinidog cyllid neu chi sydd ganddo mewn golwg?
English: Having been here for more than nine years, the people of Wales have shown their confidence in me and my party, and I leave in the knowledge of that confidence. I have no difficulty with candidates bringing ideas forward. That's what they're meant to do. As long as, of course, they don't conflict with established Government policy, then it's absolutely right in a leadership contest that candidates should be free to come forward with ideas of their own. They're not going to say, 'Let's do things exactly as they have been'. They are of course in a position where they need to bring forward fresh ideas, and that's something that I very much welcome. I do welcome the fact that he is following the hustings and the leadership contest within my party with very great interest. I'm sure he will be able to ask questions of my successor when my successor takes over as First Minister.
Welsh: Ar ôl bod yma ers dros naw mlynedd, mae pobl Cymru wedi dangos eu ffydd ynof i a'm plaid, a gadawaf yn gwbl ymwybodol o'r ffydd hwnnw. Nid oes gen i unrhyw anhawster o ran ymgeiswyr yn cynnig syniadau. Dyna maen nhw i fod i'w wneud. Cyn belled, wrth gwrs, nad ydyn nhw'n mynd yn groes i bolisi sefydledig y Llywodraeth, yna mae'n gwbl briodol mewn cystadleuaeth arweinyddiaeth y dylai ymgeiswyr fod yn rhydd i gynnig eu syniadau eu hunain. Dydyn nhw ddim yn mynd i ddweud, 'Gadewch i ni wneud pethau'n union fel y buon nhw'. Maen nhw wrth gwrs mewn sefyllfa lle mae angen iddyn nhw gynnig syniadau newydd, ac mae hynny'n rhywbeth yr wyf i'n ei groesawu'n fawr iawn. Rwy'n croesawu'r ffaith ei fod yn dilyn y llwyfannau etholiadol a'r ornest arweinyddiaeth yn fy mhlaid gyda diddordeb mawr iawn. Rwy'n siŵr y bydd yn gallu holi fy olynydd pan fydd fy olynydd yn cymryd drosodd fel Prif Weinidog.
English: Perhaps the biggest criticism made of your Government is that you don't like criticism. It's not just me saying that, but your Cabinet Secretary for local government, Alun Davies - I knew your time would come, Alun - who said this in a lecture to Public Affairs Cymru a few weeks ago: 'All too often I have seen people pull punches and bite lips whilst giving evidence to committees because criticism of Welsh Government or ministers is too difficult for organisations whose funding depends upon the largesse of that same government and those ministers.' This culture of silence, the Welsh omertà, seems also to extend to the senior civil service. We saw only yesterday the Permanent Secretary refusing to answer questions about public accounts at the Public Accounts Committee. Was this because she was afraid of embarrassing you and your Ministers?
Welsh: Efallai mai'r feirniadaeth fwyaf a wnaed o'ch Llywodraeth yw nad ydych chi'n hoffi beirniadaeth. Nid fi yn unig sy'n dweud hynny, ond eich Ysgrifennydd Cabinet dros Lywodraeth Leol, Alun Davies - roeddwn i'n gwybod y byddai eich amser yn dod, Alun - a ddywedodd hyn mewn darlith i Public Affairs Cymru ychydig wythnosau yn ôl: Yn rhy aml o lawer rwyf i wedi gweld rhai pobl yn dal yn ôl ac yn brathu eu tafodau wrth roi tystiolaeth i bwyllgorau gan fod beirniadaeth o Lywodraeth neu weinidogion Cymru yn rhy anodd i sefydliadau y mae eu cyllid yn dibynnu ar haelioni yr un Llywodraeth honno a'r gweinidogion hynny. Mae'n ymddangos bod y diwylliant hwn o dawelwch, omertà Cymru, hefyd yn ymestyn i'r uwch wasanaeth sifil. Gwelsom ddoe ddiwethaf yr Ysgrifennydd Parhaol yn gwrthod ateb cwestiynau am gyfrifon cyhoeddus yn y Pwyllgor Cyfrifon Cyhoeddus. A oedd hyn oherwydd ei bod hi'n ofni achosi i chi a'ch Gweinidogion deimlo'n annifyr?
English: Far from it. I don't know what he's referring to there. I know there was an issue with the accounts not being available in Welsh, which is unfortunate and will need to be rectified and I think has been rectified by now. We are very confident in what we have done in order to provide the support needed to bring jobs into Wales, and today we celebrate the fact that unemployment is 3.3 per cent. It is below the UK average. We celebrate the fact that we have record employment, higher than Scotland - record employment - and economic inactivity is down. These are figures we would have dreamt of not so long ago, and that shows how important it is to have a Welsh Labour-led Government that provides the support to business and ensures that unemployment comes down below the UK average. That's the devolution dividend.
Welsh: Dim o gwbl. Nid wyf i'n gwybod at beth y mae'n cyfeirio ato yn y fan yna. Gwn y bu problem gyda'r ffaith nad oedd y cyfrifon ar gael yn y Gymraeg, sy'n anffodus a bydd angen ei gywiro ac rwy'n credu ei fod wedi cael ei gywiro erbyn hyn. Rydym ni'n hyderus iawn yn yr hyn yr ydym ni wedi ei wneud i ddarparu'r cymorth sydd ei angen i ddod â swyddi i Gymru, a heddiw rydym ni'n dathlu'r ffaith bod gyflogaeth fwyaf erioed, uwch na'r Alban - y gyflogaeth fwyaf erioed - ac mae anweithgarwch economaidd wedi gostwng. Mae'r rhain yn ffigurau y byddem ni wedi breuddwydio amdanyn nhw heb fod mor bell â hynny yn ôl, ac mae hynny'n dangos pa mor bwysig yw cael Llywodraeth dan arweiniad Llafur Cymru sy'n darparu'r cymorth i fusnesau ac yn sicrhau bod diweithdra yn gostwng yn is na chyfartaledd y DU. Dyna yw'r difidend datganoli.
English: Diolch, Llywydd. Can I also associate myself with the remarks made by the leader of Plaid Cymru and send my sympathies and my party's condolences to Corey Sharpling's family? First Minister, in light of this weekend's devastating floods, do you consider your decision to cut capital spending on flood defences by almost 50 per cent in 2016-17 wise?
Welsh: Diolch, Llywydd. A gaf innau hefyd gysylltu fy hun â'r sylwadau a wnaed gan arweinydd Plaid Cymru ac anfon fy nghydymdeimlad a chydymdeimlad fy mhlaid at deulu Corey Sharpling? Prif Weinidog, yng ngoleuni llifogydd ofnadwy y penwythnos yma, a ydych chi'n credu bod eich penderfyniad i dorri gwariant cyfalaf ar amddiffynfeydd rhag llifogydd gan bron i 50 y cant yn 2016-17 yn ddoeth?
English: We have invested a great deal of money - £350 million - over this Government term to reduce the risk of flooding and coastal erosion. That's a substantial investment, far in excess of what's been done by his party in England, I have to say, where flood defence money has been cut very, very sharply indeed. Now, what we will do, of course, is wait for NRW to conduct an analysis of whether there is more that can be done, or a reprioritising of some schemes, in the light of the evidence that we have seen from the flooding over the course of the past weekend. That is the sensible thing to do, that is the responsible thing to do, but I can say that there is already evidence that the schemes that have been put in place have helped to mitigate and prevent flooding across Wales where flooding would have occurred in the past.
Welsh: Rydym ni wedi buddsoddi llawer iawn o arian - £350 miliwn - yn ystod y tymor Llywodraeth hwn i leihau'r perygl o lifogydd ac erydu arfordirol. Mae hwnnw'n fuddsoddiad sylweddol, llawer mwy na'r hyn a wnaed gan ei blaid ef yn Lloegr, mae'n rhaid i mi ddweud, lle gwnaed toriadau mawr iawn i arian amddiffynfeydd rhag llifogydd. Nawr, yr hyn y byddwn ni'n ei wneud, wrth gwrs, yw aros i Cyfoeth Naturiol Cymru gyflawni dadansoddiad o ba un a oes mwy y gallwn ni ei wneud, neu ail-flaenoriaethu rhai cynlluniau, yng ngoleuni'r dystiolaeth yr ydym ni wedi ei gweld o'r llifogydd dros y penwythnos diwethaf. Dyna'r peth synhwyrol i'w wneud, dyna'r peth cyfrifol i'w wneud, ond gallaf ddweud bod tystiolaeth eisoes i ddangos bod y cynlluniau yr ydym ni wedi eu rhoi ar waith wedi helpu i liniaru ac atal llifogydd ledled Cymru lle byddai llifogydd wedi digwydd yn y gorffennol.
English: Well, First Minister, it's about time that you take responsibility for what you are actually responsible for here in Wales, instead of talking about England. Let me give you some of the figures. [ Interruption.] Let me give you - [ Interruption.] Let me give you some of the figures. Between 2015-16 and 2016-17, capital spending on flood defences was cut from £18 million to £9.5 million, and it's therefore true to say that spending on flood-risk management and flood defences is not your Government's priority. Once again, your Government has failed to understand and address the needs of communities across Wales. Will you now apologise to those homes and businesses for the devastation and havoc that have been caused because of the cuts we've seen to NRW's budget over the years?
Welsh: Wel, Prif Weinidog, mae'n hen bryd i chi gymryd cyfrifoldeb am yr hyn yr ydych chi'n gyfrifol amdano yma yng Nghymru, yn hytrach na sôn am Loegr. Gadewch i mi roi rhai o'r ffigurau i chi. [ Torri ar draws.] Gadewch i mi roi - [ Torri ar draws.] Gadewch i mi roi rhai o'r ffigurau i chi. Rhwng 2015-16 a 2016-17, torrwyd gwariant cyfalaf ar amddiffynfeydd rhag llifogydd o £18 miliwn i £9.5 miliwn, ac felly mae'n wir i ddweud nad gwariant ar reoli perygl llifogydd ac amddiffynfeydd rhag llifogydd yw blaenoriaeth eich Llywodraeth. Unwaith eto, mae eich Llywodraeth wedi methu â deall a rhoi sylw i anghenion cymunedau ledled Cymru. A wnewch chi ymddiheuro nawr i'r cartrefi a'r busnesau hynny am y difrod a'r llanastr a achoswyd oherwydd y toriadau yr ydym ni wedi eu gweld i gyllideb Cyfoeth Naturiol Cymru dros y blynyddoedd?
English: Does he know how many flooding events there have been in England over the years? There are some things that are very difficult to prevent. We are not in a position where we can prevent every single flood, despite the weather, and what we saw over the weekend was an extreme weather event. Despite that, we will work with NRW to understand what more may need to be done in order to mitigate the impacts of flooding in the future. But he simply cannot say, 'Well, you know, this is Wales - forget about what's happening in Whitehall.' The money, in the main - all of it, almost - comes from his Government in London, and yet he sits there and says, 'Well, it's all your fault that spending has been cut', when, in fact, as the finance Secretary has already said, if spending had kept pace - if public spending had kept pace and our block grant had kept pace - with growth in the economy since 2010, we would have £4 billion more. Why doesn't he make the case for Wales? We know Northern Ireland had £1 billion-worth of bung money. Why doesn't he make the case for Wales? Yes, of course, we take responsibility in devolved areas, but perhaps he might want to take some responsibility and say to his colleagues in London, 'Enough is enough - let's end austerity; give Wales the money that it deserves.'
Welsh: A yw ef yn gwybod faint o ddigwyddiadau llifogydd a welwyd yn Lloegr dros y blynyddoedd? Ceir rhai pethau y mae'n anodd iawn eu hatal. Nid ydym ni mewn sefyllfa lle y gallwn atal bob un achos o lifogydd, er gwaethaf y tywydd, ac roedd yr hyn a welsom dros y penwythnos yn ddigwyddiad tywydd eithafol. Er hynny, byddwn yn gweithio gyda Cyfoeth Naturiol Cymru i ddeall beth arall y gallai fod angen ei wneud er mwyn lliniaru effeithiau llifogydd yn y dyfodol. Ond ni all ddweud yn syml, 'Wel, wyddoch chi, Cymru ydym ni - anghofiwch am yr hyn sy'n digwydd yn Whitehall.' Mae'r arian, ar y cyfan - i gyd, bron - yn dod oddi wrth ei Lywodraeth ef yn Llundain, ac eto mae'n eistedd yn y fan yna ac yn dweud, 'Wel, eich bai chi yw bod gwariant wedi cael ei dorri', pan, mewn gwirionedd, fel y mae'r Ysgrifennydd cyllid eisoes wedi ei ddweud, pe byddai gwariant wedi cadw i fyny - pe byddai gwariant cyhoeddus wedi cadw i fyny a'n grant bloc wedi cadw i fyny - gyda thwf yn yr economi ers 2010, byddai gennym ni £4 biliwn yn fwy. Pam nad yw'n dadlau achos Cymru? Rydym ni'n gwybod bod Gogledd Iwerddon wedi cael gwerth £1 biliwn o arian cildwrn. Pam nad yw'n dadlau achos Cymru? Ydym, wrth gwrs, rydym ni'n cymryd cyfrifoldeb mewn meysydd datganoledig, ond efallai yr hoffai ef gymryd rhywfaint o gyfrifoldeb a dweud wrth ei gydweithwyr yn Llundain, 'Digon yw digon - gadewch i ni roi terfyn ar gyni cyllidol; rhowch yr arian i Gymru y mae hi'n ei haeddu.'
English: The reason we've had to cut spending, as a UK Government, over the last few years is because of the shambles - the shambles - that you left, as a party, in 2010. And we're still paying - [ Interruption.] We're still paying the price for that. Now, First Minister - [ Interruption.] First Minister, clearly - [ Interruption.] Clearly -
Welsh: Y rheswm y bu'n rhaid i ni dorri gwariant, fel Llywodraeth y DU, dros y blynyddoedd diwethaf yw oherwydd y traed moch - y traed moch - a adawyd gennych chi, fel plaid, yn 2010. Ac rydym ni'n dal i dalu - [ Torri ar draws.] Rydym ni'n dal i dalu'r pris am hynny. Nawr, Prif Weinidog - [ Torri ar draws.] Prif Weinidog, yn amlwg - [ Torri ar draws.] Mae'n amlwg -
English: Okay. Okay, allow the leader of the opposition to be heard.
Welsh: Iawn. Iawn, gadewch i arweinydd yr wrthblaid gael ei glywed.
English: Diolch, Llywydd. First Minister, clearly, flooding is not a priority for your Government, because the remit letter from the environment Minister, which sets the priorities for Natural Resources Wales each year, does not prioritise flooding, flood-risk management or water management at all. This is the latest in a long line of failures at Natural Resources Wales, and a weakness of your Government to properly manage this organisation. First Minister, how will you and your Minister now get a grip of this issue and ensure that flooding and flood-risk management will be a priority for you and your Government in the future?
Welsh: Diolch, Llywydd. Prif Weinidog, yn amlwg, nid yw llifogydd yn flaenoriaeth i'ch Llywodraeth, oherwydd nid yw'r llythyr cylch gwaith gan Weinidog yr amgylchedd, sy'n pennu'r blaenoriaethau ar gyfer Cyfoeth Naturiol Cymru bob blwyddyn, yn blaenoriaethu llifogydd, rheoli perygl llifogydd na rheoli dŵr o gwbl. Dyma'r diweddaraf mewn rhestr faith o fethiannau yn Cyfoeth Naturiol Cymru, a gwendid eich Llywodraeth chi i reoli'r sefydliad hwn yn briodol. Prif Weinidog, sut byddwch chi a'ch Gweinidog yn cael rheolaeth dros y mater hwn nawr a sicrhau y bydd llifogydd a rheoli perygl llifogydd yn flaenoriaeth i chi a'ch Llywodraeth yn y dyfodol?
English: Well, from a representative of the party that created the omnishambles - I don't think we can take any lessons from them. As I said to him earlier on, we will have provided over £350 million of investment across Wales to local authorities and NRW to reduce the risk of flooding and coastal erosion. But he cannot escape the fact that we have seen year after year after year of cuts to our budget here in Wales, even as the Democratic Unionist Party's votes were bought by his party - £1 billion; silence from the Conservative benches. Did they stand up for Wales? Of course they didn't. Did they complain to their colleagues in London? Of course they didn't. Far easier to try and pin the blame on us, when our budget is being cut year after year after year, than actually try and influence their colleagues in London, over whom they say they have a great deal of influence, and provide Wales with the fair play that Wales deserves - that extra £4 billion - and, of course, ensuring that Northern Ireland doesn't get £1 billion, with nothing for Scotland and Wales in the future. That's responsibility - perhaps he'd like to apologise to the people of Wales for his failure in that regard.
Welsh: Wel, gan gynrychiolydd y blaid a greodd y traed moch llwyr - nid wyf i'n credu y gallwn ni dderbyn unrhyw wersi ganddyn nhw. Fel y dywedais wrtho yn gynharach, rydym ni wedi darparu dros £350 miliwn o fuddsoddiad ledled Cymru mewn awdurdodau lleol a Cyfoeth Naturiol Cymru i leihau'r perygl o lifogydd ac erydu arfordirol. Ond ni all ddianc rhag y ffaith ein bod ni wedi gweld blwyddyn ar ôl blwyddyn ar ôl blwyddyn o doriadau i'n cyllideb yma yng Nghymru, hyd yn oed wrth i'w blaid ef brynu pleidleisiau Plaid yr Unoliaethwyr Democrataidd - £1 biliwn; tawelwch o feinciau'r Ceidwadwyr. A wnaethon nhw sefyll dros Gymru? Naddo siŵr. A wnaethon nhw gwyno i'w cyd-Aelodau yn Llundain? Naddo siŵr. Haws o lawer ceisio rhoi'r bai arnom ni, pan fo'n cyllideb yn cael ei thorri flwyddyn ar ôl blwyddyn ar ôl blwyddyn, na cheisio â dylanwadu ar eu cydweithwyr yn Llundain, y maen nhw'n dweud bod ganddyn nhw lawer iawn o ddylanwad drostynt, a rhoi'r chwarae teg i Gymru y mae Cymru yn ei haeddu - y £4 biliwn ychwanegol hynny - ac, wrth gwrs, sicrhau nad yw Gogledd Iwerddon yn cael £1 biliwn, gyda dim byd i'r Alban a Chymru yn y dyfodol. Cyfrifoldeb yw hynna - efallai yr hoffai ymddiheuro i bobl Cymru am ei fethiant yn hynny o beth.
English: Diolch, Llywydd. I add my condolences to the families of people who were affected by the tragic events at the weekend. Now, First Minister, you will be well aware of the environmental effects of wood burning. Wood burning is seen by some environmentalists as a source of air pollution. Burning wood from trees also releases concentrated toxins back into the air, increasing our carbon footprint. So, I would like to ask you, First Minister, what is the Welsh Government's policy regarding the burning of wood?
Welsh: Diolch, Llywydd. Ychwanegaf fy nghydymdeimlad â theuluoedd y bobl a gafodd eu heffeithio gan y digwyddiadau trasig dros y penwythnos. Nawr, Prif Weinidog, byddwch yn gwbl ymwybodol o effeithiau amgylcheddol llosgi coed. Mae rhai amgylcheddwyr o'r farn bod llosgi coed yn ffynhonnell o lygredd aer. Mae llosgi pren o goed hefyd yn rhyddhau gwenwynau crynodedig yn ôl i'r aer, gan gynyddu ein hôl troed carbon. Felly, hoffwn ofyn i chi, Prif Weinidog, beth yw polisi Llywodraeth Cymru o ran llosgi coed?
English: We are supportive of biomass but, of course, we want to make sure that the energy mix is as broad as possible, whilst taking into account our commitments in terms of reducing our carbon footprint. That's why, of course, we've seen biomass plants around Wales. Of course, biomass is renewable in the sense that you can replant trees in a way, for example, that isn't possible with coal.
Welsh: Rydym ni'n cefnogi biomas ond, wrth gwrs, rydym ni eisiau gwneud yn siŵr bod y gymysgedd ynni mor eang â phosibl, gan gymryd i ystyriaeth ein hymrwymiadau o ran lleihau ein hôl troed carbon. Dyna pam, wrth gwrs, yr ydym ni wedi gweld gweithfeydd biomas ledled Cymru. Wrth gwrs, mae biomas yn adnewyddadwy yn yr ystyr y gallwch chi ail-blannu coed mewn ffordd, er enghraifft, nad yw'n bosibl gyda glo.
English: Thank you for that answer. There are some contentious arguments going on about wood burning and biomass, as to whether that really is renewable, so I will ask you on that, if I may. Now, a few weeks ago at First Minister's questions, you were telling us how EU regulations and guidance were helping Wales and the UK to protect the environment. And yet I now see that the EU has recently promoted the burning of wood as an environmentally-friendly and renewable fuel, as you just referred to the practice yourself. However, in adopting this position, the EU has drawn quite pointed criticism from many respected environmental scientists. For example, Eric Lambin of Stanford University said: 'Treating wood as a carbon-neutral fuel is a simple policy decision with complex cascading effects on forest use, energy systems, wood trade and biodiversity worldwide.' End of quote. The worry is that by treating wood burning as a virtuous renewable fuel, we can end up desecrating forests, increasing the harvesting of global woodland, and, ultimately, producing increased emissions of greenhouse gas. Bearing all that in mind, First Minister, is your Government still confident that the EU is delivering the environmental protections that you have been telling us about?
Welsh: Diolch am yr ateb yna. Ceir rhai achosion o anghytuno dadleuol am losgi coed a biomas, o ran a yw hynny wir yn adnewyddadwy, felly gwnaf eich holi am hynny, os caf i. Nawr, ychydig wythnosau'n ôl yn ystod cwestiynau i'r Prif Weinidog, roeddech chi'n dweud wrthym ni sut yr oedd rheoliadau a chanllawiau'r UE yn helpu Cymru a'r DU i ddiogelu'r amgylchedd. Ac eto gwelaf nawr bod yr UE wedi hyrwyddo yn ddiweddar llosgi coed fel tanwydd adnewyddadwy ac eco-gyfeillgar, fel yr ydych chi newydd gyfeirio at yr arfer eich hun. Fodd bynnag, trwy fabwysiadu'r safbwynt hwn, mae'r UE wedi denu beirniadaeth eithaf clir gan lawer o wyddonwyr amgylcheddol uchel eu parch. Er enghraifft, dywedodd Eric Lambin o Brifysgol Stanford: Penderfyniad polisi syml ag effeithiau rhaeadru cymhleth ar ddefnydd o goedwigoedd, systemau ynni, masnach coed a bioamrywiaeth ledled y byd yw trin coed fel tanwydd carbon-niwtral. Diwedd y dyfyniad. Y gofid yw y byddwn yn halogi coedwigoedd yn y pen draw trwy drin llosgi coed fel tanwydd adnewyddadwy rhinweddol, gan gynyddu cynaeafu coetir byd-eang, ac, yn y pen draw, cynhyrchu mwy o allyriadau nwyon tŷ gwydr. O gofio hynny i gyd, Prif Weinidog, a yw eich Llywodraeth yn dal yn ffyddiog bod yr UE yn darparu'r mesurau diogelu'r amgylchedd yr ydych chi wedi bod yn dweud wrthym ni amdanynt?